Sabinet | Volume 116, Issue 3275
Issue 3275, 2013 Die Kerkblad - Volume 116,
Issue 3275, 2013 Navigate this Journal About Current issue Previous issues Submit a paper Contact the editor Volumes & issues
Volume 2016 (2016) Volume 118 ([2016, 2015]) Volume 118 ([2016, 2015]) Volume 117 ([2014, 2015]) Volume 117 ([2014, 2015]) Volume 116 ([2014, 2013]) Volume 116 ([2014, 2013]) Volume 115 ([2012, 2013]) Volume 115 ([2012, 2013]) Volume 114 ([2011, 2012]) Volume 114 ([2011, 2012]) Volume 113 ([2011, 2010]) Volume 113 ([2011, 2010]) Volume 112 ([2009, 2010]) Volume 112 ([2009, 2010]) Volume 111 (2009) Volume 110 ([2007, 2008]) Volume 110 ([2007, 2008]) Volume 109 ([2006, 2007]) Volume 109 ([2006, 2007]) Volume 108 ([2005, 2006]) Volume 108 ([2005, 2006]) Volume 107 ([2005, 2004]) Volume 107 ([2005, 2004]) Volume 106 ([2003, 2004]) Volume 106 ([2003, 2004]) Volume 105 ([2003, 2002]) Volume 105 ([2003, 2002]) Volume 116,
Is God by ons? : van die redakteur
Ons vier hierdie maand die koms van Immanuel, God by ons (Jes. 7:14; Matt. 1:23). Die vraag is: IsGod by ons in Suid-Afrika? Nog nader: Is God by ons in die Gereformeerde Kerke in Suid-Afrika? Die naastevraag: Is God by ons huisgesinne en by my persoonlik?
Nuwe redakteur vir Die Kerkblad
Dit is met groot dankbaarheid teen oor die Here dat die Deputate Kerklike Tydskrifte en die redaksie van Die Kerkblad ons lesers aan die nuwe redakteur, prof. Callie (CFC) Coetzee, voorstel.
Een van die grootste wonders van alle tye : uit die Woord
Ons Here Jesus Christus word gebore in &apos;n tyd wat almal kan nagaan en onder omstandighede wat deur enige belangstellende gekontroleer kan word. Dit was &apos;n openlike ingrype deur God Almagtig in die tyd en omstandighede van destyds.
Kersfees ... die fees van God se koms na ons toe : redaksioneel
Die Kerkblad 116, pp 5 –6 (2013)
Ons lewe tussen Christus se eerste en tweede koms. Daar is baie parallelle te trek tussen die tyd vóór die eerste koms van Christus en die tweede koms van Christus. Ons vier Kersfees in &apos;n donker wêreld. In Suid-Afrika gaan ons in Desember onder die versengende somer hitte gebuk. In Betlehem, waar die Messias gebore is, is dit winter, nog veel meer in figuurlikgeestelike sin as in klimatologiese sin. By die liggaamlike ervaring van die winterkoue is daar ook baie dinge wat ons van geestelike koue laat huiwer. Die dae is kort en die nagte lank. Duisternis heers oor die wêreld, al is die omgewing helder verlig deur die flikkerende reklameborde.
&apos;n Oproep tot nugterheid : hoofartikel
Die Kerkblad 116, pp 7 –8 (2013)
Wat is &apos;n "nugter mens"? Die begrip nugter kan waarderend of krities gebruik word. (Die betekenis van nugter, naamlik dat iemand wat dronk was, weer nugter is, word nie in dié artikel bedoel nie.)
Kersfees roep Christene tot selfontlediging : brandpunt
Die Kerkblad 116, pp 9 –10 (2013)
Hoe kan dit uit ons lewens blyk dat ons die boodskap van Kersfees regtig verstaan? Dit gebeur so maklik dat ons baie oor die betekenis van Kersfees praat en redeneer, maar dan bly ons manier van lewe net dieselfde ná elke Kersfees in die nuwe jaar. Die doel van Jesus se koms na die aarde is om ons lewens te verander. Waaruit moet dit blyk dat ons die magtige boodskap van Kersfees só verstaan en aanvaar dat dit &apos;n blywende en groeiende impak op ons lewens het? Een manier waarop die Bybel daaroor praat, kan in die volgende woord omskryf word: Selfontlediging.
Kersfees is ... vervullingsfees : fokusartikel
Die Kerkblad 116, pp 12 –13 (2013)
Wanneer my en jou geboortedag ter sprake kom, gaan dit oor die begin van ons lewens. Daarom is ons ouderdom altyd ter sprake as ons verjaar. Ons besin nie oor die tyd voor ons geboorte nie, behalwe miskien om ons stamlyne uit te lê. Daar sit selfs nie besondere betekenis, gesien binne die geheel van die ganse mensdom, aan ons geboorte nie. &apos;n Klein handjievol mense het na ons geboorte uitgesien, en dit ook slegs gedurende die verloop van ons moeders se swangerskap. Die meeste van ons kom stil hierdie wêreld binne en verlaat hierdie wêreld weer stil, terwyl die geskiedenis sy verloop neem.
Kersfees is ... liefdesfees : fokusartikel
Die Kerkblad 116, pp 14 –15 (2013)
Ons Here Jesus Christus, wat in Betlehem uit die maagd Maria gebore is, is sonder twyfel die uitnemendste bewys van God se liefde. Die apostel Johannes verwoord dit op &apos;n baie treffende manier: God het die wêreld so liefgehad dat Hy sy enigste Seun gegee het, sodat dié wat in Hom glo, nie verlore sal gaan nie, maar die ewige lewe sal hê (Joh. 3:16).
Kersfees is ... vredesfees : fokusartikel
S.P. (Fanie) Van der Schyff
Die Kerkblad 116, pp 16 –17 (2013)
Die lewe spoed in &apos;n warboel van kleur en klank na die ewigheid voort. In ons persoonlike wentelbane is ons in &apos;n aardse sleurbestaan vasgevang, en die juk van finansiële en emosionele eise op ons skouers druk swaar. Ons is bekommerd oor ons eie en veral ons kinders se toekoms in hierdie land. Baie van ons is bekommerd oor ons kinders in verre en vreemde lande. Verder is ons elke dag toenemend meer bewus van die nood van so baie met wie ons die ondermaanse deel. Die bedelroep om &apos;n stukkie kos klink onverpoosd op aan die straatkant van ons heinings of langs ons motorvensters.
Kersfees is ... ligfees : fokusartikel
P.J. (Peet) Vermeulen
Die Kerkblad 116, pp 18 –19 (2013)
Kersfees is ligfees. Dit is asof die liggies elke jaar meer word. Munisipaliteite versier strate en geboue. Inwoners omskep hulle huise en tuine in &apos;n sprokieswêreld van liggies. Op sommige plekke word dit &apos;n toeriste-attraksie waar mense saans in &apos;n gemoedelike stemming vol vrede byeenkom of deurbeweeg.
Kersfees is ... verlossingsfees : fokusartikel
Kersfees herinner ons daaraan dat doodgewoon eintlik buitengewoon is. &apos;n Buitengewone boodskap word met die eerste Kersfees op &apos;n doodgewone wyse gebring. Dit is moontlik ook die rede waarom so baie mense nie die boodskap van verlossing na behore begryp nie.
Kersfees is ... ewigheidsfees : fokusartikel
E.P. (Paul) Nel
Die Kerkblad 116, pp 22 –23 (2013)
Terwyl daar min is wat ek en jy aan die groot opruim van &apos;n fees kan doen, kan ons tog die effens treurige gevoel van &apos;n "een-dag-&apos;n-jaar-affêre" uit ons belewenis van Kersfees weer. Meer nog - ons behoort dit daar uit te boender, omdat dit geen plek het in &apos;n ware Christusfees nie. Waarskynlik is dié probleem die gevolg daarvan dat die wêreld - en ek gebruik dit hier in &apos;n baie wye sin - nie weet wat die verskil tussen Kersdag en Kersfees is nie. Hoe seker voel jý daaroor?
"Christus is in julle ..." : uit die Woord
Pieter J. Van der Walt
Die Kerkblad 116, pp 24 –25 (2013)
Gewoonlik is &apos;n geheim baie kosbaar. Vra maar vir jou kind, want kinders het baie geheime. Of dink maar aan &apos;n geheime wapen of &apos;n geheime plan, of selfs &apos;n geheime resep. Dit duur egter dikwels nie lank nie, of geheime word ontrafel - met die gevolg dat dit nie langer &apos;n geheim is nie. Die uitdaging om selfs die moeilikste geheim oop te vlek, is dikwels net te groot, en met die nuutste tegnologie selfs haalbaar.
By die jaarwisseling : redaksioneel
Nuwejaar is kort ná Kersfees. Dit is nie toevallig so nie. Tussen die bepaling van dae en die datum waarop Kersfees gevier en die Nuwejaar aangekondig word, is daar &apos;n oorsaaklike verband. Die tyds bepaling is in die noordelike halfrond vasgestel. In die tyd waarin Kersfees en Nuwejaar tot &apos;n eenheid verbind is, was daar ook praktiese redes om juis hierdie tyd te kies vir die herdenking van die koms van Jesus Christus en vir die jaarwisseling.
Calvyn se vyf spieëls : brandpunt
Calvyn word dikwels in teologiese kringe as &apos;n fundamentalis beskryf, omdat hy &apos;n letterlik-grammatiese benadering tot Skrifuitleg sou gevolg het. Die argument is dat Calvyn taal as "deskriptief" gesien het, met ander woorde, taal sou volgens Calvyn die werklikheid beskryf presies soos dit is. Gevolglik moet die Bybel streng letterlik geïnterpreteer word.
Jou nuwe lewenstyl : fokusartikel
Die Kerkblad 116, pp 30 –31 (2013)
Die Here gee ons baie genade deurdat Hy die jaar 2014 vir ons laat aanbreek het. Die jaar 2013 is nou verlede en dus geskiedenis. Ons het seergekry en vreugdes ervaar. Ons het heerlik vakansie gehou en gerus. Ons het Kersfees as Christusfees gevier.
Beheer jou negatiewe gedagtes : fokusartikel
Die Kerkblad 116, pp 32 –33 (2013)
Jou kop kan jou siek maak. Sielkundiges sal hiermee saamstem. Hartstog, jaloesie, negatiewe gedagtes is iets geweldig en gewelddadig, ja, dit is &apos;n sweer; dalk nog erger, dit is &apos;n soort kanker van die gees wat die liggaam aansteek. Só erg kan dit word dat hierdeur die mens in sy diepste wese aangeraak word, dit breek jou vlees, dit laat jou gebeente verrot en verdroog.
Maak Christus liggaamlik groot : fokusartikel
A.L.A. (Wikus) Buys
Die Kerkblad 116, pp 34 –35 (2013)
&apos;n Lewensleuse kan &apos;n keuse en &apos;n kenmerk wees. As leuse kan dit vir &apos;n gelowige &apos;n gekose leefreël wees. As kenmerk kan dit iets wees waaraan ander mense jou herken. Wanneer Paulus hierdie bekende woorde sê, "vir my is die lewe Christus en die sterwe wins", dan is beide aspekte hier teenwoordig. Dit is vir die apostel sy gekose lewenskenmerk. Die apostel verwoord hier die diepste effek van die evangelie op &apos;n mens se lewe, naamlik die begeerte dat die Seun van God in sy/haar lewe groot gemaak sal word. Hierdie lewensleuse as begeerte is omvattend. Dit sluit die lewe en die dood in, asook alle omstandighede waarin die gelowige hom sou kon bevind.
Kort van draad ... kort van wysheid : fokusartikel
Die Kerkblad 116, pp 36 –37 (2013)
Het jy al ooit gewonder watter invloed jou ongeduld op jou lewe het of dalk al gehad het? Die 1953-vertaling van die Bybel gebruik die woorde "kortgebonde" en "sotheid". Dit kom daarop neer dat jy dwaasheid begaan as jy ongeduldig is. Die gedagtes hier genoem, hang nou saam met &apos;n kort humeur. Dan is jy dwaas en begaan dwaasheid. Iemand wat kort van draad of humeurig is, is geneig om dinge te doen waaroor hulle later spyt sal wees.
Die kwaad haal jou in : fokusartikel
J.H. (Hans) Grobler
Die Kerkblad 116, pp 38 –39 (2013)
Psalm 7 is geskryf vanuit die oogpunt van iemand wat sy beskerming en hulp by die HERE soek te midde van &apos;n lasterveldtog wat teen hom gevoer word en waarin hy geheel magteloos voel. Vir die gelowige wat hom/haarself aan die kortste end van die lasterveldtog bevind, dien Psalm 7 as &apos;n kragtige vertroosting dat die HERE hierdie lasteraars se bose bedoelings op niks laat uitloop nie. Inteendeel, hulle eie bose bedoeling word teen hulleself gerig deur niemand nie anders as die HERE self. Die lastertonge wat met vroom gesigte en mooi woorde rondloop, maar in werklikheid met haat in hulle harte leef, word dus op die end die slagoffer van hulle eie bose planne en bedoelings. Die verskriklike toorn van die HERE tref hulle.